1)

pielikuma 21.ae punkta tekstu (Eiropas Parlamenta un Padomes Lēmums Nr. 1753/2000/EK) aizstāj ar šādu: “32009 R 0443: Eiropas Parlamenta un Padomes 2009. gada 23. aprīļa Regula (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.), kurā grozījumi izdarīti ar: — 32013 R 0397: Komisijas 2013. gada 30. aprīļa Regulu (ES) Nr. 397/2013 (OV L 120, 1.5.2013., 4. lpp.), — 32014 R 0333: Eiropas Parlamenta un Padomes 2014. gada 11. marta Regulu (ES) Nr. 333/2014 (OV L 103, 5.4.2014., 15. lpp.), — 32015 R 0006: Komisijas 2014. gada 31. oktobra Deleģēto regulu (ES) 2015/6 (OV L 3, 7.1.2015., 1. lpp.). Šā līguma vajadzībām regulas noteikumus pielāgo šādi: a) regulas 7. panta 2. punktā pievieno šādu daļu: “Ja grupa ietver tikai ražotājus, kas veic uzņēmējdarbību EBTA valstīs, ražotāji iesniedz šo informāciju EBTA Uzraudzības iestādei. Ja grupa ietver vismaz vienu ražotāju, kas veic uzņēmējdarbību Savienībā, un vismaz vienu ražotāju, kas veic uzņēmējdarbību EBTA valstīs, ražotāji iesniedz šo informāciju Komisijai un EBTA Uzraudzības iestādei.”; b) regulas 7. panta 3. punktā pievieno šādu daļu: “EBTA Uzraudzības iestāde informē ražotājus, kas veic uzņēmējdarbību EBTA valstīs.”; c) regulas 7. panta 4. punktā pievieno šādu daļu: “Ja grupa ietver tikai ražotājus, kas veic uzņēmējdarbību EBTA valstīs, ražotāji kopīgi informē EBTA uzraudzības iestādi. Ja grupa ietver vai tajā iekļauj vismaz vienu ražotāju, kas veic uzņēmējdarbību Savienībā, un vismaz vienu ražotāju, kas veic uzņēmējdarbību EBTA valstīs, ražotāji kopīgi informē gan Komisiju, gan EBTA Uzraudzības iestādi.”; d) regulas 7. panta 5. punktā vārdus “Līguma 81. un 82. pantam” aizstāj ar vārdiem “EEZ līguma 53. un 54. pantam”, un vārdu “Kopienas” aizstāj ar vārdu “EEZ”; e) regulas 7. panta 7. punktā un 10. panta 1. punktā pēc vārda “Komisija” pievieno vārdus “vai EBTA Uzraudzības iestāde” (attiecīgajā locījumā); f) regulas 8. panta 4. punktā minētajā centrālajā reģistrā glabā arī EBTA valstu paziņotos datus; g) regulas 8. panta 4. punktā pievieno šādu daļu: “EBTA Uzraudzības iestāde veic pirmajā daļā noteikto aprēķinu ražotājiem, kas veic uzņēmējdarbību EBTA valstīs, un to paziņo katram ražotājam, kas veic uzņēmējdarbību EBTA valstīs, saskaņā ar otro daļu.”; h) neskarot līguma 1. protokolu, regulas 8. panta 5. un 6. punktā, 11. panta 3. punktā, 4. punktā, 5. un 6. punktā pēc vārda “Komisija” pievieno vārdus “vai attiecīgā gadījumā EBTA Uzraudzības iestāde” (attiecīgajā locījumā); i) regulas 9. panta 1. punktā iekļauj šādas daļas: “Ja ražotājs vai grupas vadītājs veic uzņēmējdarbību EBTA valstī, EBTA Uzraudzības iestāde nosaka maksu par pārsniegtajām emisijām. Maksas par pārsniegtajām emisijām sadala starp Komisiju un EBTA Uzraudzības iestādi proporcionāli to jaunu vieglo automobiļu reģistrācijas daļai, kas reģistrēti attiecīgi ES vai EBTA valstīs, salīdzinājumā ar kopējo jauno vieglo automobiļu skaitu, kas reģistrēti EEZ.”; j) regulas 9. panta 3. punktā iekļauj šādas daļas: “Eiropas Komisija izmanto tās noteiktos paņēmienus 1. punktā minēto emisiju pārsniegšanas maksu iekasēšanai, kā noteikts Komisijas Lēmumā 2012/100/ES, arī attiecībā uz to EBTA valstu ražotāju reģistrācijām, kas veic uzņēmējdarbību Eiropas Savienībā. EBTA Uzraudzības iestāde nosaka paņēmienus, kā iekasēt 1. punktā minēto maksu par pārsniegtajām emisijām. Šo paņēmienu pamatā ir Komisijas paņēmieni.”; k) regulas 9. panta 4. punktā pievieno šādu daļu: “EBTA valstis nosaka, kā tiek sadalītas maksas par pārsniegtajām emisijām attiecībā uz EBTA valstīm.”; l) neskarot līguma 1. protokolu, regulas 11. panta 2. punktā un 4. punkta otrajā daļā pēc vārda “Komisijai” pievieno vārdus “vai EBTA Uzraudzības iestādei gadījumā, ja ražotājs veic uzņēmējdarbību EBTA valstīs”; m) regulas 12. panta 2. punktam pievieno šādu daļu: “Piegādātāji vai ražotāji, kas veic uzņēmējdarbību EBTA valstīs, iesniegumus atbilstīgi šim pantam nosūta Komisijai. Komisija šādiem pieteikumiem piešķir tādu pašu prioritāti kā citiem atbilstīgi šim pantam iesniegtiem iesniegumiem.”; n) regulas 12. panta 4. punktam pievieno šādu daļu: “Komisijas lēmumu, ar ko atbilstīgi šim pantam apstiprina inovatīvas tehnoloģijas, ir vispārēji piemērojami un tos iekļauj EEZ līgumā.”; o) šo regulu nepiemēro Lihtenšteinai.”;